**Szegedi SZC József Attila Általános Iskola és Szakképző Iskola**

Intézmény OM azonosítója: 203052 /Feladatellátási hely kódja: 005

Technikai OM: 520362

|  |  |
| --- | --- |
| **Cím** | 6723 Szeged, Gyík utca 3. |
| **Telefonszám** | +3662547014 |
| **E-mail** | szszc.ja@gmail.com |
| **Intézményvezető neve** | Nemes-Nagy Katalin Erika |
| **Intézményvezető e-mail címe** | szszc.ja@gmail.com |
| **Pályaválasztási felelős neve** | Vékony-Sipos Béla |
| **Pályaválasztási felelős e-mail címe** | szszc.ja@gmail.com |
| **Honlap címe, linkje** | www.jaiszeged.hu |

Iskolánk elsősorban azoknak a fiataloknak ajánlott, akik számára fontos a személyre szabott, egyéni tanulási utakat biztosító oktatás. Szeretnénk olyan iskolai környezetet biztosítani, ahol új, a diákok érdeklődésének megfelelő módszerekkel, gyakorlatközpontúan és játékosan lehet tanulni. Befogadunk olyan fiatalokat is, akik a hagyományos iskolai keretek között nehezen boldogulnak.

A képen személy látható

Automatikusan generált leírás

A kisebb tanulócsoportokban történő oktatás miatt figyelembe vehető az egyéni haladási tempó, az oktatók nagyobb figyelmet fordítanak egy-egy tanulóra. Fő célunk olyan szakmához segíteni diákjainkat, amellyel képesek lesznek a munkaerőpiac elvárásainak megfelelni.

Ennek érdekében magas óraszámúak a gyakorlati tantárgyak, amelyek keretében a tanulók több szakmaterülethez szükséges ismereteket, készségeket sajátíthatnak el a következő ágazatokban: Szociális, Fa- és bútoripar, Gépészet, Mezőgazdaság és erdészet, Kreatív ipar Kereskedelem, Gazdálkodás és menedzsment, területeken.

A gyakorlati oktatás az iskola saját tanműhelyeiben, a szakképzésnek megfelelő feltételek között folyik, valamint a duális képzés keretében tanulóink külső gyakorlati helyeinken szerezhetnek valódi munkatapasztalatot.

A kötelező tanórai foglalkozásokon kívül nagy hangsúlyt fektetünk az egyéni képességfejlesztésre,   
a tanulók felzárkóztatására. A tanulási nehézségek leküzdését az iskolában felkészült szakemberek segítik. Szociális munkások, mentálhigiénés szakember, iskolapszichológus, gyógypedagógusok, gyógypedagógiai asszisztensek is támogatják diákjainkat abban, hogy a lehető legjobban felkészüljenek a „nagybetűs” élet kihívásaira, és ott helyt tudjanak állni.

A képen szöveg, beltéri, személy, asztal látható

Automatikusan generált leírás

Az oktatás mellett fontos számunkra, hogy olyan tanórán kívüli, közösségépítő programokat nyújtsunk a diákoknak, melyek „életre szóló” élmények lehetnek.

**Az iskola képzési egységei**

**SZAKKÉPZŐ ISKOLA**

Az alapfokú végzettséggel rendelkező tanulók számára 3 éves szakképzési lehetőségeket biztosítunk. A képzést követően a tanulók a Szegedi Szakképzési Centrum más intézményében két éves érettségit nyújtó képzésben vehetnek részt.

A szakképző iskolai képzésekben való részvétel esetén az első szakma megszerzésekor nappali tagozaton a tanuló ösztöndíjra jogosult. Az ösztöndíj összege jelenleg ágazati alapoktatásban havi 16000 Ft, a 10. és 11. évfolyamon tanulmányi átlagtól függően 8370 Ft és 58590 Ft közötti összeg havonta. Az első év végén a tanulók ágazati vizsgát tesznek, ezt követően van lehetőségük a szakmai gyakorlatot vállalati környezetben, duális partnereinknél teljesíteni. Ebben az esetben a tanulónak ösztöndíj helyett munkabér jár, melynek összege jelenleg havi bruttó 100 000 Ft.

|  |  |  |  |  |  |
| --- | --- | --- | --- | --- | --- |
| Ágazat megnevezése | Megszerezhető szakképesítés neve | Kódszám | Képzési forma (nappali/esti) | A képzés időtartama (tanév) | Felvehető létszám  (fő) |
| Fa- és bútoripar ágazat | **Asztalos** | **0501** | nappali | 3 | 16 |
| Gépészet ágazat | **Épület- és szerkezetlakatos** | **0502** | nappali | 3 | 16 |
| Kreatív-kreatívipar alágazat | **Divatszabó (Női szabó és Férfiszabó szakmairány)** | **0503** | nappali | 3 | 16 |
| Mezőgazdaság és erdészet ágazat | **Kertész** | **0504** | nappali | 3 | 16 |
| Szociális ágazat | **Gyermek- és ifjúsági felügyelő, Szociális ápoló és gondozó** | **0505** | nappali | 3 | 24 |

Duális partnereink köre folyamatosan bővül, az aktuális partnerekről iskolánk honlapján található részletes információ.

A felvételt meghatározó pontokat a hozott pontokból számítjuk a tanulmányi átlag alapján. Iskolánkban a 7. osztály év végi és a 8. osztály félévi eredményét, a tanulmányi átlagot vesszük figyelembe. A szakképző iskolai képzésekre csak olyan tanulót lehet felvenni vagy átvenni, aki az általa választott szakmára vonatkozóan a képzési és kimeneti követelményekben előírt egészségügyi alkalmassági, továbbá a pályaalkalmassági követelményeknek megfelel. Az egyes szakmák egészségügyi alkalmassági követelményeivel kapcsolatban iskolánk honlapján található részletes információ. A felsorolt képzések közül csak a szociális ágazatban tartunk pályaalkalmassági elbeszélgetést.

A képen személy látható

Automatikusan generált leírás

**SZAKISKOLA**

A szakiskolai képzésre kizárólag sajátos nevelési igényű, általános iskolai végzettséggel rendelkező tanulók nyerhetnek felvételt.Számukra alapos *pályaorientációs és szakmai előkészítő* képzést biztosítunk az első évben, és az alapkompetenciák fejlesztésével felkészítjük őket a szakmatanulásra.

Az előkészítő évfolyamot követően a tanulók részszakmát tanulnak.

|  |  |  |  |  |  |
| --- | --- | --- | --- | --- | --- |
| Ágazat megnevezése | Megszerezhető szakképesítés neve | Kódszám | Képzési forma | A képzés időtartama (tanév) | Felvehető létszám  (fő) |
| Kereskedelem | **Bolti előkészítő EF** | **0510** | nappali | 1+2 év | 7 |
| Informatika és távközlés | **Számítógépes adatrögzítő EF** | **0511** | nappali | 1+2 év | 6 |

A képen padló, beltéri, élő, szoba látható

Automatikusan generált leírásA felvételi döntés kizárólag a sajátos nevelési igényt megállapító szakértői vélemény alapján történik (a szakértői véleményt a jelentkezési lap mellékleteként csatolni szükséges).

Az előkészítő évfolyamot korábban elvégzett, illetve a nem eltérő tantervű általános iskolából érkező tanulók számára a szakiskolai képzések előkészítő évfolyam nélkül is meghirdetésre kerülnek az alábbi részszakmákban. Ezekre a képzésekre az iskolában személyesen lehet jelentkezni.

|  |  |  |  |  |  |
| --- | --- | --- | --- | --- | --- |
| Ágazat megnevezése | Megszerezhető szakképesítés neve | Kódszám | Képzési forma | A képzés időtartama (tanév) | Felvehető létszám  (fő) |
| Fa- és bútoripar | **Asztalosipari szerelő EF** | **0512** | nappali | 2 év | 6 |
| Kereskedelem | **Bolti előkészítő EF** | **0513** | nappali | 2 év | 6 |
| Kereskedelem | **Élelmiszer-eladó EF** | **0514** | nappali | 2 év | 6 |
| Kreatív-kreatívipar alágazat | **Lakástextil-készítő EF** | **0515** | nappali | 1+2 év | 6 |
| Mezőgazdaság és erdészet | **Parkgondozó EF** | **0516** | nappali | 2 év | 6 |
| Informatika és távközlés | **Számítógépes adatrögzítő EF** | **0517** | nappali | 2 év | 6 |

**KÉSZSÉGFEJLESZTŐ ISKOLA**

A készségfejlesztő iskolai képzésre kizárólag sajátos nevelési igényű, általános iskolai végzettséggel rendelkező értelmileg akadályozott, illetve autista tanulók nyerhetnek felvételt. A készségfejlesztő iskolai képzés első két évfolyama előkészítő évfolyam, ezt követi a szintén két éves szakmai oktatás. A szakmai oktatás során heti 22 órában háromféle modul tanulására van lehetőség.

|  |  |  |  |  |  |
| --- | --- | --- | --- | --- | --- |
| Ágazat megnevezése | választható modulok | Kódszám | Képzési forma | A képzés időtartama (tanév) | Felvehető létszám  (fő) |
| Készségfejlesztő iskola | * árufeltöltő, * habilitációs célú munkavégzés integrált munkavégzésre képes tanulók részére, * habilitációs célú munkavégzés integrált munkavégzésre nem képes tanulók részére, * háztartástan – életvitel, * kisegítő takarító, * textil- és fonalmentő, * udvaros | **0520** | nappali | 2+2 év | 6 |

A felvételi döntés kizárólag a sajátos nevelési igényt megállapító szakértői vélemény alapján történik (a szakértői véleményt a jelentkezési lap mellékleteként csatolni szükséges).

A két éves szakmai oktatás eltérő modulokkal megismételhető.

**DOBBANTÓ PROGRAM**

Felzárkóztató képzés azon 15. életévüket betöltött, alapfokú iskolai végzettséggel nem rendelkező tanulók részére, akik már nem folytathatják tanulmányaikat általános iskolában, vagy nagyobb lemaradással küzdenek. A tanulók a program elvégzése után tanulmányaikat a műhelyiskolai képzésben folytatják, ahol további 6-24 hónap alatt részszakmát és alapfokú iskolai végzettséget szerezhetnek. A Dobbantó programban nagy hangsúlyt kap az alapkompetenciák és a szociális készségek fejlesztése, a szakmaismeret és a pályaorientáció. A program a folyamatos mentori támogatással hozzájárul a tanuló személyes és társas kompetenciáinak fejlesztéséhez és rugalmas tanulási utat biztosít, amennyiben a tanuló képességei, motivációja, tudása lehetővé teszi, akár már 6 hét után a műhelyiskolában folytathatja tanulmányait.

A képzésben az ágazati alapoktatásnak megfelelő összegű, jelenleg havi 16000 Ft ösztöndíjban részesülnek a diákok. A Dobbantó programra és a Műhelyiskolára a jelentkezés az iskolában személyesen történik.



**MŰHELYISKOLA**

Az általános iskolai végezettséggel rendelkező 16. évet betöltött, vagy Dobbantó programot elvégzett fiatalok számára választható képzés, mely során piacképes részszakmát szerezhet a tanuló. A képzésben havi 16000 Ft ösztöndíjban részesülnek a diákok.



|  |  |  |  |
| --- | --- | --- | --- |
| Képzés megnevezése | Megszerezhető részszakmák neve | A képzés időtartama (hónap) | Felvehető létszám (fő) |
| Kereskedelem | **Pénztáros** | 6-12 | 10 |
| Kereskedelem | **Bolti előkészítő** | 6-12 | 10 |
| Fa- és bútoripar | **Asztalosipari szerelő** | 6-24 | 5 |
| Szociális | **Háztartásvezető** | 6-24 | 5 |
| Építőipar | **Szobafestő** | 6-24 | 10 |
| Építőipar | **Gipszkartonszerelő** | 6-24 | 10 |
| Kreatív-kreatívipar alágazat | **Lakástextil-készítő** | 6-24 | 5 |
| Közlekedés és szállítmányozás - Kereskedelem alágazat | **Raktáros** | 6-24 | 5 |
| Mezőgazdaság és erdészet | **Növényházi munkás** | 6-12 | 5 |

**Általános tudnivalók a jelentkezésről**

Az iskolánkba jelentkező tanulóknak **nem**kell központi felvételit írniuk, felvételi előkészítőt nem szervezünk. Iskolánkban szakmaszerzésre van lehetőség, érettségi vizsgára nem készítünk fel.

Az általános iskola **2024. február 21-ig** továbbítja a tanulók jelentkezési lapját a középfokú iskolának és a Felvételi Központnak. A tanuló több jelentkezési lapot is kitölthet, és egy adott iskolában több tagozatot vagy osztályt is megjelölhet. Külön adatlapon kell feltüntetnie, hogy hány jelentkezési lapot állított ki, és milyen sorrendben kéri a felvételét az egyes osztályokba.

A sajátos nevelési igényű és a beilleszkedési, tanulási, magatartási nehézséggel küzdő tanulók szakértői véleményét a jelentkezési laphoz csatolni szükséges. Iskolánk integrált felkészítést biztosít számukra a szakképző iskolai képzésekben.

A felvételt meghatározó pontokat a hozott pontokból számítjuk a tanulmányi átlag alapján. Iskolánkban a 7. osztály év végi és a 8. osztály félévi eredményét vesszük figyelembe, az alábbi öt tantárgyból: **magyar nyelv, irodalom, matematika, történelem, idegen nyelv**. Az így szerzett 50 pont jelenti a hozott pontokat.


A központi írásbeli felvételi vizsga időpontja:

**2024. január 20. (szombat) 10 óra**



### **Középiskolai felvételi eljárás**

* **2023.10.20.** a felvételi tájékoztatók nyilvánosságra hozatala
* **2023.november 30-ig a 8.osztályos** tanulók jelentkezése a központi írásbelire, közvetlenül a vizsgát szervező intézménybe (iskolánk egyik képzési területén sem szükséges központi írásbeli felvételi)
* **2024.01.20.** 9. évfolyamra történő beiskolázás központi írásbeli vizsga időpontja
* **2024.01.30.** pótló írásbeli vizsga
* **2024.02.09.**a tanulók értesítése az írásbeli eredményről.
* **2024.02.21.** az általános iskola továbbítja a jelentkezési lapokat
* **2024.**03.04. – 03.20. pályaalkalmassági vizsgálat, elbeszélgetés időpontja
* **2024.03.22**ideiglenes felvételi jegyzék nyilvánosságra hozatala az iskola honlapján
* **2024.04.08 és 04.10. között a**tanulói adatlapok módosítási lehetősége
* **2024.05.02-ig** tanulók értesítése
* **2024.05.06.- 08.31. között rendkívüli felvételi eljárás**



**Nyílt napok:**

* **2023. november 09.**
* **2024. január 17.**

**Előzetes egyeztetés alapján más időpontokban is fogadunk érdeklődő diákokat, szülőket és osztályokat.**

Szeretettel várjuk az érdeklődő tanulókat és szülőket!